Satadiun Tatambaian Gelora Bung Karno

Satadiun Tatambaian Gelora Bung Karno adalah sabuah satadiun sarabaguna di Dairah Kusus Indungnagara Jakarta, Indunisia nang marupakan palihan matan kawasan ulahraga Gelanggang Olahraga Bung Karno. Satadiun ngini rancaknya dipakai jadi tampat paturaian sipak bal tingkat antarabangsa. Satadiun ngini dingarani gasan mahurmati Soekarno, Parisidin Ripublik Indunisia panambaian, nang jua marupakan tukuh nang maidabul gagasan pambangunan kawasan ulahraga ngini. Dalam rangka de-Soekarnoisasi, wayah Urda Hanyar, ngaran satadiun ngini diubah jadi Stadion Utama Senayan malalui Keputusan Presiden No. 4/1984. Imbah bagulirnya galumbang reformasi wayah 1998, ngaran satadiun ngini dibulikakan ka ngaran asalnya malalui Surat Keputusan Presiden No. 7/2001.

Wayah panambaian dibuka tahun 1962, satadiun ngini baisi muatan tampat duduk sabanyak 110.000. Muatan ngini sudah bakurang dua kali: pamulaan jadi 88.083 wayah tahun 2006 gasan Piala Asia AFC 2007 wan kadua jadi 77,193 antara 2016 wan 2017 gasan Aruh Malumbar Urat Asia wan Aruh Malumbar Urat Panyandang Katawatasan Diri Asia 2018. Dalam pambabakan 2016-17, sabarataan bangku panuntun diganti lawan kursi tunggal. Muatan 88.083 maulahnya jadi satadiun sipak bal pasatuan pangganalnya ka-7 di dunia. Damini, satadiun ngini marupakan satadiun sipak bal pasatuan pangganalnya ka-28 di dunia wan satadiun sipak bal pasatuan pangganalnya ka-8 di Asia.

Warih Piala Asia AFC 2007 balangsung di satadiun ngini. Salawas Aruh Malumbar Urat Asia 2018, satadiun ngini jadi tampat upacara pambukaan wan panutupan, wan sabarataan paturaian atlitik, pahadangan wayah Aruh Malumbar Urat Panyandang Katawatasan Diri Asia 2018, satadiun ngini jadi tampat upacara pambukaan wan paturaian atlitik.

 Jujuhutan 

Tumbung:Satadiun sipak bal di Indunisia
Tumbung:Satadiun sipak bak di Jakarta